Meisies vir twee dae 'herhaaldelik verkrag' | Maroela Media
Konst. Peter Kareli, provinsiale polisiewoordvoerder, het gesê die meisies, onderskeidelik 13 en 15 jaar oud, het op 18 Februarie omstreeks 18:00 by 'n gewilde ryloopplek in Phuthaditjhaba gewag op 'n saamrygeleentheid na Bethlehem.
"Twee mans in 'n silwer motor het gestop en aangebied om hulle na Bethlehem te neem. In Bethlehem het die bestuurder egter aanhou ry en die meisies na Bloemfontein geneem," het Kareli gesê.
Die meisies is na 'n huis in die Buitesig-woonbuurt geneem, waar hulle glo van mekaar geskei en herhaaldelik deur vyf mans verkrag is.
"Een van die mans het die meisies die volgende dag by 'n ryloopplek in die stad gaan aflaai om 'n geleentheid terug na Bethlehem te kry. Daar is hulle deur twee hawelose mans oorval en met geweld na 'n stortingsterrein geneem, waar hulle ook glo die aand herhaaldelik verkrag is."
Die meisies is die volgende dag vrygelaat en hulle is terug na die ryloopplek om hulp te soek. 'n Vragmotorbestuurder het uiteindelik stil gehou en die meisies het hom vertel wat gebeur het. Die bestuurder het die meisies na die Navalsig-polisiestasie geneem, waar 'n saak van ontvoering en verkragting aanhangig gemaak is.
Kapt. Paseka Mojaki van die Mangaung-polisie se eenheid teen gesinsgeweld, kindermishandeling en seksuele oortredings, het die ondersoek gelei, wat Dinsdag tot ses van die verdagtes se inhegtenisneming gelei het.
"Die verdagtes, tussen die ouderdomme van 24 en 43, is in Bloemfontein en Phuthaditjhaba in hegtenis geneem. Meer inhegtenisnemings word verwag." Die verdagtes sal na verwagting Donderdag in die Bloemfontein-landdroshof verskyn.
Die polisie het 'n beroep op die publiek gedoen om nie ryloopgeleenthede te vra nie, maar om eerder van openbare vervoer te gebruik.
Meer as 100 karkasse in wildtuin ontdek
Ai weet jy dis verskriklik
Dis verskriklik, maar ek hoop net die polisie het ook die publick gewaarsku om ook nie ry lovers op te laai nie, want presies die teen deel gebeur ook waar rylopers die persoon wat hulle 'n geleentheid bied, aanrand, beroof ens.
En kom ek raai, nie een gaan skuldig bevind word nie – weens gebrek aan getuienis (lees: gebrek aan gesonde verstand van die vervolging en reg) Borgtog sal ook mildelik uitgedeel word sonder die nagaan van rekords van vorige oortredings of sake hangende teen die verdagtes.
Tipies, gaan erger as diere aan. Laat dit ma les wees, moenie ryloop nie want jy weet nie wat se siek mense jou oplaai nie. In hierdie tye kan jy nie so kans vat nie.
Natuurlik dan so, hoe dan anders…dis mos hoe die nuwe suid-afrika werk. Doen bet wat hy wil sonder enige gevolge. Lekker man lekke…maak my siek tot in die been…